
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 2.10.2001

Nr. 543

A V I Z

asupra proiectului de Lege privind aprobarea Ordonanţei de urgenţă a Guvernului nr.91/2001 pentru stabilirea coeficienţilor de ierarhizare a soldelor unor funcţii din structurile Ministerului Apărării Naţionale, ale căror state de organizare intră în vigoare în perioada 1 iunie 2001 – 31 decembrie 2003, ca urmare a procesului de reorganizare a Armatei Române.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.91/2001 pentru stabilirea coeficienţilor de ierarhizare a soldelor unor funcţii din structurile Ministerului Apărării Naţionale, ale căror state de organizare intră în vigoare în perioada 1 iunie 2001 – 31 decembrie 2003, ca urmare a procesului de reorganizare a Armatei Române,  trimis cu adresa nr.543 din 27 septembrie 2001, înregistrată sub nr.1126/XVIII/11 din  27 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 2 octombrie 2001.



Membrii comisiei au examinat  ordonanţa de urgenţă supusă aprobării, expunerea de motive la proiectul de lege şi  avizul favorabil al Consiliului Legislativ nr.509/01.06.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la  20 septembrie 2001.


În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                   SECRETAR,

    dr. Ionel Olteanu                           Carmen Dumitriu

